Diari Oficial de la Generalitat Valenciana


Sumari del DOGV 9521, del 27-01-2023 (2023/506)

Anunci d'aprovació del compte de liquidació definitiva del sector Quint II.
---------------------------------------------------------------------------

### Dades del document

Número de DOGV
:   9521

Data del DOGV
:   27-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/506


Data del document
:   05-12-2022

Organisme emissor
:   Ajuntament de Mislata

Tipus de document
:   Anunci

Descriptors 

:   * Mislata
    * pla d'urbanisme
    * administració local

Anunci d'aprovació del compte de liquidació definitiva del sector Quint II. [2023/506]  
En relació amb l'aprovació del compte de liquidació definitiva del sector Quint II de Mislata, per Decret d'alcaldia número 4833, de 21.11.2022, es va resoldre:  
  
Compte de liquidació definitiva de la reparcel·lació del sector Quint II de Mislata.  
  
Antecedents  
  
Primer. Que en la sessió plenària celebrada per l'Ajuntament de Mislata el 26 de gener de 2006 es va acordar l'aprovació del programa d'actuació urbanística de Quint II.  
Segon. Que amb data 28 de febrer de 2007, per la Comissió Territorial d'Urbanisme es va aprovar, definitivament, el document d'homologació i Pla parcial de millora del sector Quint II.  
Tercer. Que amb data 28 de gener de 2009, per resolució d'alcaldia, es va aprovar el projecte de reparcel·lació del sector Quint II.  
Quart. Que, per acord plenari de 25 de juliol de 2013 es va aprovar el modificat del projecte d'urbanització, la retaxació de càrregues, la memòria de fixació de quotes i la primera certificació.  
Cinqué. Que, mitjançant Decret d'alcaldia de 22 de desembre de 2014, l'Ajuntament va manifestar el coneixement del contingut de la sentència núm. 123/2014, dictada en el procediment ordinari 521/2009, tramitada davant el Jutjat Contenciós Administratiu núm. 9 de València.  
  
Que la sentència reconeix als recurrents que la superfície a computar en el projecte de reparcel·lació, a la parcel·la d'aportació núm. 19 és de 3.756,87 m² i no de 3.527,37 m².  
Que la resolució es va comunicar a l'agent urbanitzador perquè tinguera en compte el contingut de la sentència i el Decret 3848/2014, amb efectes exclusivament econòmics, en el compte de liquidació definitiu.  
  
Sisé. Que, mitjançant Decret d'alcaldia de 13 de novembre de 2018, es va aprovar la cinquena i última certificació.  
Seté. Que les obres d'urbanització van ser rebudes provisionalment per l'Ajuntament amb data 9 de setembre de 2019 per la Resolució d'Alcaldia núm. 2643.  
Huité. Que les obres d'urbanització van ser rebudes definitivament, després del període d'un any de garantia amb data 27 de gener de 2021.  
  
Nové. Que amb data 19 de febrer de 2020, l'agent urbanitzador presenta instància sol·licitant la tramitació del compte de liquidació definitiu.  
Requerit per a esmenar les deficiències, amb data 10 de setembre de 2020, es presenta instància en la qual es recullen determinades consideracions.  
Deu. Que amb data 29 de març de 2021, l'arquitecte municipal emet informe, després de constatar els antecedents que considera, en els termes següents:  
«Primer. En el compte de liquidació definitiu s'han repercutit als propietaris les despeses de l'obra que van resultar aprovades i que figuraven en el compte de liquidació provisional, així com les derivades de l'expedient de retaxació tramitat, aprovat pel Ple de l'Ajuntament en la sessió celebrada el 25 de juliol de 2013, l'import final del qual després de l'aprovació de la cinquena i última certificació, aprovada per Decret d'alcaldia núm. 3892/2018 de data 13 de novembre de 2018 va resultar per un import final total de 7.351.805,72 €, resultant inferior al previst.  
  
Es considera, per tant, que l'import recollit en el compte de liquidació definitiu i repercutit als propietaris és correcte i ajustat a les certificacions, despeses i benefici de l'urbanitzador aprovat amb caràcter previ.  
Segon. S'ha complit la Resolució núm. 3848 de data 22 de desembre de 2014, per la qual en compliment de la sentència núm. 123/2014 de data 14 de maig de 2014 del jutjat contenciós administratiu s'estableix una indemnització als propietaris de la parcel·la d'aportació núm. 19 del projecte de reparcel·lació, una diferència de superfície d'aportació de 229,50 m² que no li va ser adjudicada.  
  
Per part de l'agent urbanitzador s'ha establit una indemnització econòmica a compensar als propietaris de 22.034,30 €, prenent el valor de sòl unitari de 96,01 €/m²s brut, fixat en el programa d'actuació integrada per a la valoració en metàl·lic del sòl aportat.  
El valor adoptat de 96,01 €/m²s correspon a l'aprovat en la proposta economicofinancera, establit com a valor de referència per a la compensació en metàl·lic d'aquells propietaris que no tinguen dret a la parcel·la mínima edificable, per la qual cosa es considera adequat per a la indemnització proposada.  
La mercantil Salvador Vila, SL, en la seua condició d'agent urbanitzador, ha assumit el cost que suposa la indemnització que es preveu en el compte de liquidació definitiu, en compliment de la resolució judicial, per la qual cosa no es repercuteix a la resta de propietaris aquesta indemnització.  
Tercer. Excepte la indemnització descrita en l'apartat anterior, no es declaren altres conceptes a incloure en el compte de liquidació definitiu.  
  
Quart. Les finques mantenen el mateix percentatge establit en el compte de liquidació provisional, corresponent als coeficients de participació de cadascuna de les finques resultant en la reparcel·lació.»  
Onzé. Que amb data 21 d'octubre de 2021 per resolució d'Alcaldia número 3632 es va acordar l'aprovació inicial del compte de liquidació definitiu, així com el seu sotmetiment a informació pública pel termini d'un mes, notificació als interessats i publicació en el DOGV de 2 de febrer de 2022, en els següents termes:  
1. «Aprovar, inicialment, el compte de liquidació definitiu de la reparcel·lació del sector Quint II de Mislata, presentada per l'agent urbanitzador, l'entitat mercantil Salvador Vila, SL, que se sotmet a informació pública pel termini d'un mes.  
2. Que la present resolució es notifique a les persones interessades i es publique en la forma prescrita en l'article 129 de RGU mitjançant la inserció d'anuncis en un periòdic de difusió a la província, en el Diari Oficial de la Generalitat Valenciana i en el tauler d'edictes d'aquest ajuntament».  
Dotzé. Que amb data 2 de desembre de 2021 es presenta escrit d'al·legacions, registre d'entrada número 31.229/2021 per Tomás Juan Andrés i José Juan Andrés en els següents termes:  
«S'indica que es tracta d'un escrit contra la Resolució núm. 3632 de 21 d'octubre de 2021 «d'aprovació inicial compte de liquidació definitiu sector Quint II». I exposen:  
- Que els compareixents són titulars de la superfície de 229,50 m² que no es van incloure en el projecte de reparcel·lació com a part de la parcel·la aportada núm. 19; la resta de la parcel·la que sí que es va incloure es tracta de la finca urbana amb referència cadastral 6335128RP9645C2293RX.  
- Indiquen que el valor del sòl unitari de 96,01 €/m² indicat per l'agent urbanitzador per a compensar els propietaris que no tenen dret a aprofitament adjudicat. En el seu cas manifesten disconformitat amb aquest aspecte, doncs sí que resultaven adjudicataris de parcel·la de resultat. En tot cas, tampoc el valor els sembla correcte, perquè van abonar l'import de 267,60 €/m² en una compravenda del sòl corresponent a la séquia del Bracet, situada en el mateix sector Quint II.  
  
Sol·liciten, per això la rectificació del compte de liquidació definitiu incloent-se el valor de 267,60 €/m² de sòl per la superfície exclosa del Projecte».  
Tretzé. Que amb data 2 de març de 2022, registre d'entrada número 4701/2022 es presenta escrit en forma de recurs de reposició per Tomás Juan Andrés i José Juan Andrés en els següents termes:  
  
«S'indica pels compareixents que es presenta l'escrit en forma de recurs de reposició, perquè després de presentar l'anterior escrit en data 2 de desembre han sigut coneixedors que s'ha publicat en el DOGV de data 2 de febrer de 2022, la Resolució núm. 3632 de 21 d'octubre de 2021, d'aprovació inicial compte de liquidació definitiu sector Quint II, on s'indica la possibilitat de recórrer en el termini d'un mes mitjançant recurs de reposició. En el recurs es reprodueixen les mateixes qüestions que es posen de manifest en l'anterior escrit, i s'afigen les següents:  
- Se sol·licita que mentre no existisca un acord d'indemnització ferma per les parts de l'import que se sol·licita pels recurrents, s'assegure el mateix per part de l'Ajuntament.  
- Que l'aprovació del compte de liquidació definitiu quede supeditat al compliment per part de l'agent urbanitzador l'estipulat en el PAI i en el contracte d'urbanització. S'indica, a més que ha de revisar-se per part de l'Ajuntament la situació de la parcel·la cadastral de la seua propietat, per trobar-se aquesta en desnivell amb la vorera».  
  
Catorzé. Que amb data 2 de març de 2022, registre d'entrada número 4704/2022 es presenta escrit d'al·legacions per Tomás Juan Andrés i José Juan Andrés en els mateixos termes que l'anterior.  
Quinzé. Que amb data 24 de març de 2022, es va donar trasllat a Salvador Vila, SL, en la seua condició d'agent urbanitzador, dels escrits d'al·legacions i recurs de reposició relatius al compte de liquidació definitiva del Sector Quint II.  
  
Fonaments jurídics  
  
I. Respecte de les al·legacions formulades en el procediment:  
Que mitjançant escrit presentat el dia 4 d'abril de 2022 es va contestar per l'agent urbanitzador a les al·legacions anteriors en els següents termes:  
Al·legació núm. 1  
«En relació a l'al·legació que manté que resulten titulars d'una part de parcel·la que no es va incloure en el projecte de reparcel·lació i la qüestió de la disconformitat manifestada sobre que no resulta adequada la consideració que l'aprofitament resulta d'impossible adjudicació, hem de fer referència a l'expedient administratiu que referent al present sector ha tingut lloc:  
1r. Per part dels al·legants es presenta recurs de reposició contra el Decret municipal 162/09, de data 28 de gener, que aprovava el text refós de la reparcel·lació del citat sector. En resultar desestimat s'interposa recurs contenciós administratiu, emetent-se després de la substanciació d'aquest, sentència núm. 123/2014 de 14 de maig per part del Jutjat Contenciós Administratiu núm. 9 de València. Aquesta sentència, ferma en l'actualitat, reconeix que la superfície aportada per part dels al·legants al projecte ascendeix a 3.756,87 m², i, per tant, hi ha un error en el projecte aprovat.  
No obstant això anterior, l'Ajuntament a instàncies dels mateixos al·legants, indica mitjançant Decret núm. 3848/2014 que es reconeix expressament, en línia amb l'indicat en la sentència, que la parcel·la d'aportació núm. 19 propietat dels germans Juan Andrés té una cabuda de 3.756,87 m² i no dels 3.527,37 m², que s'indiquen en la reparcel·lació aprovada. A més es comunica a l'agent urbanitzador la necessitat de contemplar en el compte de liquidació definitiu la citada resolució judicial, havent de compensar econòmicament aquesta diferència de superfície d'aportació de 229,50 m², que no els va ser adjudicada.  
  
Aquest decret no va ser impugnat per les parts, i és ferm per això el seu contingut, de la qual cosa es dedueix que no és procedent en el moment actual qüestionar que la diferència de superfície reconeguda en la sentència de 14 de maig de 2014, ha de resultar compensada econòmicament en el moment actual de tramitació de l'aprovació del compte de liquidació definitiu.  
2n. Pel que fa a la disconformitat amb el valor econòmic de la superfície a compensar als al·legants, ha de fer-se referència al que es disposa pel mateix arquitecte municipal en l'informe emés en data 29 de març de 2021 en relació al document de compte de liquidació definitiu presentat per part de l'agent urbanitzador davant l'Ajuntament, on estableix expressament la validesa d'aquest import en els següents termes: «El valor adoptat de 96,01 ?/m² correspon a l'aprovat en la proposta economicofinancera, establit com a valor de referència per a la compensació en metàl·lic d'aquells propietaris que no tinguen dret a la parcel·la mínima edificable, per la qual cosa es considera adequat per a la indemnització proposada».  
En tot cas, per si no fora prou, ha d'indicar-se que el valor proposat pels al·legants com a procedent indicant que es tracta el corresponent a una compravenda efectuada per la seua part de superfície inclosa en el mateix sector Quint II, no pot estimar-se enfront de l'adoptada per l'Ajuntament en la proposta economicofinancera, i això perquè aquesta última obeeix al càlcul realitzat conforme a la legislació del sòl i no a un únic valor de transacció que no pot ser referència en únic lloc per a la determinació del valor adequat del sòl.  
  
Es proposa, per tot això, la desestimació de l'al·legació realitzada en relació amb l'estimació del valor de 267,60 €/m², entenent-se com justificada i adequada la proposta per l'agent urbanitzador, tal com s'ha reconegut igualment per part de l'arquitecte municipal».  
  
  
Al·legació núm. 2  
«Sobre la necessitat de garantir-se l'abonament de l'import corresponent als recurrents, ha de recordar-se que continua vigent l'aval prestat per l'agent urbanitzador en relació amb la citada condició. No obstant això, als presents efectes ha d'indicar-se que per part dels al·legants es deu la quantitat corresponent a l'import del compte de liquidació provisional, no havent-se abonat les liquidacions aprovades per part d'aquest Ajuntament i quedant aquests pendents de pagament.  
  
Els propietaris són deutors de les següents quotes, sense considerar els interessos de demora generats per l'impagament:  
És a dir, es deu una quantitat total pels titulars de la parcel·la de 124.803,60 - (sense els interessos corresponents), dels quals malgrat els intents tant de l'Ajuntament com de l'Agència Tributària s'ha obtingut únicament recaptar en via executiva la quantitat de 881,27 ?, segons comunicació de la mateixa agència i resolució municipal que dona compte d'això, de data 21 d'agost de 2020.  
Amb tot això, com pot observar-se, la quantitat indemnitzatòria a abonar per part de l'agent urbanitzador als propietaris beneficiaris del contingut de la sentència resulta molt inferior a la quantitat deguda per aquests en concepte de quotes d'urbanització. Per part de l'agent urbanitzador ha anat posant-se en coneixement d'aquest ajuntament els successius impagaments per part dels citats propietaris, que es remunten a 30 de maig de 2014 en el cas de la primera certificació municipal impagada. Es va arribar a inscriure l'anotació d'embargament corresponent en les finques resultants deutores i fins i tot a seguir procediment d'alienació de béns contra elles, si bé finalment, mitjançant Decret d'alcaldia núm. 1444-1452/18, de 26 de juny, es va disposar la remissió del deute per al seu cobrament en executiva a l'Agència Estatal de l'Administració Tributària, de manera que aquesta entitat «amb la diligència que li caracteritza, tractarà de cobrar el deute pendent al major enuig possible». Si bé, en data de hui contínua sense obtindre's el cobrament de deute en relació a aquests propietaris.  
Resulta, per tot l'anterior, totalment contrari a dret l'exigència efectuada respecte a la garantia addicional, que ha d'existir en relació amb els pagaments derivats del compte de liquidació definitiva.  
D'altra banda, exigeixen igualment els al·legants, que el compte de liquidació quede supeditat al compliment de les obligacions derivades del PAI per part de l'agent urbanitzador, qüestió que com àmpliament coneix aquest Ajuntament, ja s'ha produït.  
Referent a això ha de posar-se de manifest que finalitzades les obres d'urbanització i després de l'aprovació de l'última certificació, es procedeix a la subscripció de l'acta de recepció provisional de l'obra per part dels tècnics municipals en data 11 de març de 2019. Després de les reparacions necessàries detectades, es donen per rebudes les obres per part de l'Ajuntament mitjançant Resolució núm. 2.643 de 9 de setembre de 2019. En data 27 de gener de 2021 s'emet Resolució municipal núm. 126 de «Recepció d'obres després de període de garantia», mitjançant la qual s'acorda «tindre per rebudes les obres després del període de garantia d'1 any conforme l'informe emés per l'Arquitecte municipal en data 14 de desembre de 2020, iniciant-se un nou període de garantia d'1 any respecte, exclusivament, de la reparació efectuada». En l'actualitat aquest període de garantia també ha transcorregut, per la qual cosa pot afirmar-se que les obres estan completament recepcionades per part de l'Ajuntament i ha transcorregut respecte a aquestes el període de garantia. Les obligacions de l'agent urbanitzador, per tot això, resulten complides en la seua integritat, i han obtingut el vistiplau municipal l'execució de les obres realitzada».  
II. Amb l'aprovació del compte de liquidació definitiu corresponent a la reparcel·lació del sector Quint II, s'han repercutit a les persones propietàries les despeses de l'obra que van resultar aprovades i que figuraven en el compte de liquidació provisional, així com els derivats de l'expedient de retaxació tramitat, aprovat pel Ple de l'Ajuntament en la sessió celebrada el 25 de juliol de 2013, l'import final del qual després de l'aprovació de la cinquena i última certificació, aprovada per decret d'Alcaldia núm. 3892/2018 de data 13 de novembre de 2018 va resultar per un import final total de 7.351.805,72 ?, resultant inferior al previst.  
  
Es considera, per tant, que l'import recollit en el compte de liquidació definitiu i repercutit als propietaris és correcte i ajustat a les certificacions, despeses i benefici de l'urbanitzador aprovat amb caràcter previ.  
S'ha complit la Resolució núm. 3848 de data 22 de desembre de 2014, per la qual, en compliment de la Sentència núm. 123/2014 de data 14 de maig de 2014 del jutjat contenciós administratiu, s'estableix una indemnització a les persones propietàries de la parcel·la d'aportació núm. 19 del projecte de reparcel·lació, una diferència de superfície d'aportació de 229,50 m² que no li va ser adjudicada.  
  
Per part de l'agent urbanitzador s'ha establit una indemnització econòmica a compensar als propietaris de 22.034,30 ?, prenent el valor de sòl unitari de 96,01 ?/m²s brut, fixat en el programa d'actuació integrada per a la valoració en metàl·lic del sòl aportat.  
El valor adoptat de 96,01 ?/m²s correspon a l'aprovat en la proposta economicofinancera, establit com a valor de referència per a la compensació en metàl·lic d'aquells propietaris que no tinguen dret a la parcel·la mínima edificable, per la qual cosa es considera adequat per a la indemnització proposada.  
La mercantil Salvador Vila, SL, en la seua condició d'agent urbanitzador, ha assumit el cost que suposa la indemnització que es preveu en el compte de liquidació definitiu, en compliment de la resolució judicial, per la qual cosa no es repercuteix a la resta de propietaris aquesta indemnització.  
Excepte la indemnització descrita en l'apartat anterior, no es declaren altres conceptes a incloure en el compte de liquidació definitiu.  
Les finques mantenen el mateix percentatge establit en el compte de liquidació provisional, corresponent als coeficients de participació de cadascuna de les finques resultant en la reparcel·lació.»  
2n D'acord amb l'article 170 del Decret legislatiu 1/2021 de 18 de juny, text refós de la Llei d'ordenació del territori, urbanisme i paisatge:  
«Rebudes les obres d'urbanització del programa d'actuació integrada, l'Ajuntament aprovarà el compte de liquidació definitiu segons l'article 96 d'aquest text refós.  
El compte de liquidació definitiu i els canvis o suplements en la liquidació provisional requereixen audiència de les parts afectades abans de la seua aprovació administrativa».  
  
II. D'acord amb l'article 96.2 del citat text;  
«La liquidació definitiva de la reparcel·lació tindrà lloc quan es concloga la urbanització de l'actuació que forme part la unitat reparcel·lable, tindrà exclusivament efectes econòmics i no podrà afectar la titularitat real sobre els terrenys.  
En la liquidació definitiva, es tindran en compte:  
a. Les càrregues i despeses a bestretes entre les persones adjudicatàries de finques resultants, que s'hagen produït amb posterioritat a l'acord d'aprovació de la reparcel·lació.  
b. Els errors i omissions que s'hagen advertit amb posterioritat a aquest acord.  
c. Les rectificacions imposades per resolucions administratives o judicials posteriors a la liquidació provisional.  
d. Les transmissions patrimonials i les noves càrregues i gravàmens que es produïsquen des de la inscripció en el registre de la propietat i l'aprovació definitiva del compte de liquidació definitiva.  
Si, amb posterioritat a la liquidació definitiva, es produïren noves resolucions administratives o judicials, amb efecte sobre els interessos econòmics de les persones afectades, l'execució de les mateixes haurà de produir-se en un expedient nou i diferent».  
III. En el mateix sentit, l'article 128 del Reial decret 3288/1978, de 25 d'agost, pel qual s'aprova el Reglament de gestió urbanística per al desenvolupament i aplicació de la Llei sobre règim del sòl i ordenació urbana.  
IV. Quant a la tramitació del compte de liquidació definitiu disposa l'article 129 RGU que:  
«La liquidació definitiva es redactarà per l'Administració actuant i serà notificada, publicada, tramitada i aprovada en la mateixa forma que el projecte de reparcel·lació».  
V. Així mateix, també és aplicable el vigent Reial decret 1093/1997, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre inscripció en el Registre de la propietat d'actes de naturalesa urbanística.  
  
Per tot això, l'Alcaldia Presidència resol:  
  
Primer  
Desestimar les al·legacions formulades per Tomás Juan Andrés i José Juan Andrés, en dates 02.12.2021 (RE31.229/2021), 02.03.2022 (RE 4704/2022) i el recurs de reposició interposat en data 02.03.2022 (RE4701), sobre la base de les consideracions transcrites en la part expositiva de la present resolució.  
  
Segon  
Aprovar el compte de liquidació definitiu de la reparcel·lació del sector Quint II de Mislata, presentat per l'agent urbanitzador, l'entitat mercantil Salvador Vila, SL.  
  
Tercer  
Que la present resolució es notifique a les persones interessades i es publique en la forma prescrita en l'article 129 de R.G.U. mitjançant la inserció d'anuncis en un periòdic de difusió a la província, en el Diari Oficial de la Generalitat Valenciana i en el tauler d'edictes d'aquest ajuntament.»  
  
Contra la present resolució podrà interposar-se potestativament recurs de reposició davant l'Alcaldia, en el termini d'un mes, comptador des de l'endemà de la seua notificació. La desestimació presumpta del recurs de reposició es produirà pel transcurs d'un mes des de la interposició, i contra ella podrà interposar-se, en el termini de sis mesos comptadors des de l'endemà d'aquell en què es produïsca l'acte presumpte, recurs contenciós administratiu davant el Jutjat Contenciós Administratiu de València. El recurs contenciós administratiu podrà també interposar-se directament davant el jutjat citat, sense necessitat de recurs previ de reposició i sempre que no s'haja interposat aquest, en el termini de dos mesos comptadors des de l'endemà de la notificació d'aquesta resolució.  
  
Mislata, 5 de desembre de 2022.- L'alcaldessa accidental: M. Luisa Martínez Mora.